CELEX: 62008FJ0009
Language: mt
Date: 2009-09-10
Title: Sentenza tat-Tribunal għas-Servizz Pubbliku (It-Tieni Awla) tal-10 ta' Settembru 2009. # Eckehard Rosenbaum vs il-Kummisjoni tal-Komunitajiet Ewropej. # Servizz pubbliku - Uffiċjali - Moviment liberu tal-ħaddiema. # Kawża F-9/08.

SENTENZA TAT-TRIBUNAL GĦAS-SERVIZZ PUBBLIKU
      (It-Tieni Awla)
      10 ta’ Settembru 2009
      Kawża F-9/08
      Eckehard Rosenbaum
      vs
      Il-Kummissjoni tal-Komunitajiet Ewropej
      “Servizz pubbliku – Uffiċjali – Ħatra – Klassifikazzjoni fi grad – Talba għal klassifikazzjoni mill-ġdid – Kamp ta’ applikazzjoni tal-Artikolu 13 tal-Anness XIII tar-Regolamenti tal-Persunal – Teħid inkunsiderazzjoni tal-esperjenza professjonali – Reklutaġġ fil-grad tal-kompetizzjoni – Artikolu 31 tar-Regolamenti tal-Persunal – Prinċipju ta’ nondiskriminazzjoni – Moviment liberu tal-ħaddiema”
      Suġġett: Rikors, ippreżentat skont l-Artikoli 236 KE u 152 KEFA, li bih E. Rosenbaum jitlob, b’mod partikolari, l-annullament tad-deċiżjoni
         tal-Kummissjoni, tat-13 ta’ Frar 2007, li kklassifikatu fil-grad AD 6, skala 2.
      
      Deċiżjoni: Ir-rikors huwa miċħud. Ir-rikorrent huwa kkundannat ibati l-ispejjeż tiegħu u dawk tal-Kummissjoni. Il-Kunsill tal-Unjoni
         Ewropea, intervenjent insostenn tat-talbiet tal-Kummissjoni, għandu jbati l-ispejjeż tiegħu.
      
      Sommarju
      1.      Uffiċjali –Rikors – Ordni lill-amministrazzjoni – Inammissibbiltà
      (Artikolu 233 KE; Regolamenti tal-Persunal, Artikolu 91)
      2.      Uffiċjali – Regolamenti tal-Persunal – Regolament li jemenda r-Regolamenti tal-Persunal – Dispożizzjonijiet tranżitorji lejn
            struttura ġdida ta’ karrieri
      (Regolamenti tal-Persunal, Anness XIII, Artikoli 12(2) u 13
      3.      Rikors għal annullament – Motivi – Motiv ineffettiv – Kunċett
      1.      Ma huwiex il-kompitu tat-Tribunal għas-Servizz Pubbliku li joħroġ ordnijiet lil istituzzjoni Komunitarja jew li jagħmel dikjarazzjonijiet
         jew konstatazzjonijiet ta’ prinċipju, indipendentement mill-obbligu ġenerali, stabbilit fl-Artikolu 233 KE, għall-istituzzjoni
         li minnha joriġina att annullat, li tieħu l-miżuri neċessarji għall-finijiet tal-eżekuzzjoni tas-sentenza li tiddeċiedi l-annullament.
      
      (ara l-punt 21)
      Referenza: 
      Il-Qorti tal-Prim’Istanza: 28 ta’ Ottubru 2004, Meister vs UASI, T‑76/03, ĠabraSP p. I‑A‑325 u II‑1477, punt 38; 
      It-Tribunal għas-Servizz Pubbliku: 16 ta’ Mejju 2006, Voigt vs Il-Kummissjoni, F‑55/05, ĠabraSP p. I‑A‑1‑15 u II‑A‑1‑51, punti 23
         u 25
      
      2.      Ebda dispożizzjoni tal-Anness XIII tar-Regolamenti tal-Persunal ma tipprovdi li li dawn tal-aħħar, kollha kemm huma, ma jibqgħux
         applikabbli wara t-30 ta’ April 2006. Fil-fatt, hija biss l-applikazzjoni ta’ ċerti dispożizzjonijiet speċifiċi ta’ dan l-anness
         li hija limitata għall-perijodu bejn l-1 ta’ Mejju 2004 u t-3 ta’ April 2006. Fin-nuqqas ta’ tali indikazzjoni f’dan is-sens
         fir-rigward tal-Artikolu 13 tal-Anness XIII tar-Regolamenti tal-Persunal, ma hemm l-ebda raġuni sabiex jiġi kkunsidrat li
         dan l-artikolu jaqa’ taħt dan il-grupp ta’ dispożizzjonijiet u japplika biss matul dan il-perijodu, u dan anki jekk jittieħed
         inkunsiderazzjoni l-Artikolu 12(2) ta’ dan l-anness.
      
      (ara l-punti 31 u 32)
      3.      Jekk motiv ma huwiex adatt, fil-każ li huwa fondat, li jwassal għall-annullament tad-deċiżjoni kkontestata, dan il-motiv għandu
         jiġi kkunsidrat bħala ineffettiv.
      
      (ara l-punt 41)
      Referenza: 
      Il-Qorti tal-Ġustizzja: 21 ta’ Settembru 2000, EFMA vs Il-Kunsill, C-46/98 P, Ġabra p. I-7079, punti 37 u 38